Den Vest-Sjællandske Avis, 1835-08-15
Den preussiske Statstidende af 5te August indeholder følgende: Den af alle Preussere saameget celebrerede Festdag af 3die August, er i dette Aar ved Aftenens Komme bleven paa en ubehagelig Maade forstyrret ved nogle Excesser. Uordener og ulykkelige Tilfælde, som vare blevne foraarsagede i Fior ved at celebrere Festen med at skyde og med at afbrænde Fyrværkerstykker, havde foranlediget et Forbud derimod, som er grundet i den almindelige Landret, og som var flere Gange bragt af vedkommende Authoriteter i Erindring i de offentlige Blade, ved denne Anledning. Desuagtet blev dette Forbud, da Aftenen frembrød, overtraadt paa den meest paafaldende Maade af den Folkehob, som havde samlet sig paa Exerceerpladsen. Der blev skudt med Gevære af forskielligt Kaliber; Sværmere og Raketter bleve udkastede, og disse Uordener udartede til den vildeste Tøileløshed Gensdarmerne og Politie betienterne, som med det Gode og tillige med Alvor formanede derimod, bleve insulterede ved at opfylde deres Pligt, og man kastede Stene paa dem. Politiet kaldte en liden Militair=Kommando tilhielp for at styre Uordenen; men det kunde aldeles ikke forslaae. Paa Politiets Forlangende lod Kommandanten Kl. 9 1/2 et større Antal Tropper rykke frem for at adsprede den Folkemasse, som var forsamlet paa Pladsen, og giøre en Ende paa Tumulten. Jfølge de gieldende Forskrifter blev den under Trommeslag flere Gange opfordret til at begive sig bort, da ellers alvorligere Forholdsregler vilde blive tagne; men da der atter blev kastet med Stene, saa blev Pladsen ryddet af Militairen. Tumultuanterne trak nu ind i Staden, og fortsatte deres Excesser ved at slaae Vinduer ind, Lygter itu og andre Uordener. Kommandanten troede nu, at det var paa Tiden at forlange den høiere militaire Autoritets Biestand, og reqvirerede Kl. 11 Hielp af den kommanderende General. Det blev nu befalet, at Tropperne skulde rykke langsomt frem og rødde Gaden unter den Linden; efterat man forgiæves havde forsøgt paa at adskille Folkemængden ved at tiltale den i det Gode, men som blev besvaret med Skrig og ved at kaste med Stene. Dette Forsøg kunde saameget mindre lykkes, som at en større Folkemængde havde paa denne Dag indfundet sig paa Gaderne, som kunde have den slemme Følge, at de roelige Borgere, hvilke man vilde beskytte, kunde komme til at lide med de Skyldige. Tropperne rykkede roeligt og i Geledder fremad, og Tumultanterne trak sig tilbage for dem til Frederiksgaden, hvor de atter fattede Fod og begyndte at kaste med Stene, man forkyndte dem atter under Trompeternes Lyd, at man vilde gaae alvorlig tilværk, naar ikke Folkemassen øieblikkeligen skiltes ad. Nu og Kavalleriet i fuld Trav ind paa dem og for og de Gienstridige, som adspredte sig, og kun begik nogle Excesser i de fiernere Dele af Staden. Den 4de begav en stor Masse af Nysgierrige sig til Dyrehaven, hvor, foruden mindre Uordener, Tumultanterne begik flere Excesser ved den Bygning, som kaldes Circus, hvorpaa de begave sig ind i Staden; Kl. 9 bleve Porteene lukkede. Nu forsøgte Hoben paa at gientage den forrige Dags Uordener, men Militairen adspredte den strax. En stor Mængde Tumultuantere ere arresterede, Militairen giorde ingen Brug af sit Skydegevær, uagtet flere Soldater bleve saarede af Steenkast, ogsaa nogle af Tumultanterne ere saarede; dog har ingen mistet Livet. Ogsaa den 5te om Aftenen fandt nogen Folkestimmel Sted og nogle Excesser bleve begaaede; men det lykkedes dog snart for det opstillede Mandskab at adsplitte Sværmen, og bringe Roe og Orden tilveie.